CELEX: 62012CA0184
Language: fi
Date: 2013-10-17 00:00:00
Title: Asia C-184/12: Unionin tuomioistuimen tuomio (kolmas jaosto) 17.10.2013 (Hof van Cassatie van Belgiën (Belgia) esittämä ennakkoratkaisupyyntö) — United Antwerp Maritime Agencies (UNAMAR) NV v. Navigation Maritime Bulgare (Sopimusvelvoitteisiin sovellettavasta laista tehty Rooman yleissopimus — 3 artikla ja 7 artiklan 2 kohta — Osapuolten valinnanvapaus — Rajat — Kansainvälisesti pakottavat säännökset — Direktiivi 86/653/ETY — Itsenäiset kauppaedustajat — Tavaroiden myynti- tai ostosopimukset — Päämies päättää edustussopimuksen — Täytäntöönpanoa koskeva kansallinen lainsäädäntö, jossa säädetään direktiivin vähimmäissuojaa laajemmasta suojasta sekä kauppaedustajien suojasta palvelujen tarjoamista koskevien sopimusten yhteydessä)

14.12.2013   
            
            
               FI
            
            
               Euroopan unionin virallinen lehti
            
            
               C 367/12
            
         Unionin tuomioistuimen tuomio (kolmas jaosto) 17.10.2013 (Hof van Cassatie van Belgiën (Belgia) esittämä ennakkoratkaisupyyntö) — United Antwerp Maritime Agencies (UNAMAR) NV v. Navigation Maritime Bulgare
   (Asia C-184/12) (1)
   
   (Sopimusvelvoitteisiin sovellettavasta laista tehty Rooman yleissopimus - 3 artikla ja 7 artiklan 2 kohta - Osapuolten valinnanvapaus - Rajat - Kansainvälisesti pakottavat säännökset - Direktiivi 86/653/ETY - Itsenäiset kauppaedustajat - Tavaroiden myynti- tai ostosopimukset - Päämies päättää edustussopimuksen - Täytäntöönpanoa koskeva kansallinen lainsäädäntö, jossa säädetään direktiivin vähimmäissuojaa laajemmasta suojasta sekä kauppaedustajien suojasta palvelujen tarjoamista koskevien sopimusten yhteydessä)
   2013/C 367/19
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van Cassatie van België
   
      Pääasian asianosaiset
   
   
      Kantaja: United Antwerp Maritime Agencies (UNAMAR) NV
   
      Vastaaja: Navigation Maritime Bulgare
   
      Oikeudenkäynnin kohde
   
   Ennakkoratkaisupyyntö — Hof van Cassatie van België — Roomassa 19.6.1980 allekirjoittamista varten avatun sopimusvelvoitteisiin sovellettavaa lakia koskevan yleissopimuksen (EYVL L 1980, L 266, s. 1) 3 artiklan ja 7 artiklan 2 kohdan tulkinta ja jäsenvaltioiden itsenäisiä kauppaedustajia koskevan lainsäädännön yhteensovittamisesta 18.12.1986 annetun neuvoston direktiivin 86/653/ETY (EYVL L 382, s. 17) tulkinta — Osapuolten valinnanvapaus — Rajat — Kauppaedustussopimus — Lauseke, jossa päämiehen valtion laki määrätään sovellettavaksi laiksi — Asian saattaminen kauppaedustajan sijoittautumispaikan tuomioistuimeen
   
      Tuomiolauselma
   
   Roomassa 19.6.1980 allekirjoittamista varten avatun sopimusvelvoitteisiin sovellettavaa lakia koskevan yleissopimuksen 3 artiklaa ja 7 artiklan 2 kohtaa on tulkittava siten, että asiaa käsittelevä Euroopan unionin jäsenvaltion tuomioistuin voi syrjäyttää toisen jäsenvaltion lain, jolla annetaan jäsenvaltioiden itsenäisiä kauppaedustajia koskevan lainsäädännön yhteensovittamisesta 18.12.1986 annetussa neuvoston direktiivissä 86/653/ETY säädetty vähimmäissuoja ja jonka kauppaedustussopimuksen osapuolet ovat valinneet, tuomioistuinvaltion lain hyväksi sillä perusteella, että itsenäisiä kauppaedustajia sääntelevät säännökset ovat tuomioistuinvaltion oikeusjärjestyksessä pakottavia, ainoastaan, mikäli asiaa käsittelevä tuomioistuin toteaa yksityiskohtaisin perusteluin, että tuomioistuinvaltion lainsäätäjä on direktiiviä täytäntöön pantaessa pitänyt oleellisena, että kyseisessä oikeusjärjestyksessä annetaan kauppaedustajalle tässä direktiivissä säädettyä suojaa laajempi suoja, ottaen tältä osin huomioon tällaisten pakottavien säännösten luonteen ja tarkoituksen.
   
      (1)  EUVL C 200, 7.7.2012.